Der er over 1000 arrangementer til årets Festuge i Aarhus. Men Aarhus Festuge præsenterer nu 20 punkter, de mener, man ikke skal gå glip af:

1. La Soirée Extraordinaire. Natcabareten har været en af Festugens årligt tilbagevendende højdepunkter, og er ifølge Festugen en oplevelse, man ikke må snyde sig selv for.

2. Tina Dickow står for den uofficielle åbning af Aarhus Festuge, når hun inviterer musikalske gæster fra Island og Aarhus på scenen d. 27. august.

3. 'Himlen Under Aarhus' under Clemens Bro. Her vil der blive lyst op i mørket, når folk bevæger sig over og under broen. Her vil der nemlig blive udløst bølger af lys.

4. Festugen byder på et gensyn med den store sofa 'The Sofa Experience' på Store Torv.

5. Balletmester Nikolaj Hübbe præsenterer en lang række kunstarter og kunstnere i Aarhus Festuges Gallaåbning 'Hübberiet'.

6. Dramatikeren THE PROVOCATEUR vil være at finde på Store Torv i et bur med indbygget faldlem i. Herfra vil han provokere forbipasserende, men de forbipasserende kan som modsvar sende en bold på et mål i provokatørens bur, som får ham til at falde pladask.

7. Teater- og scenekunst med Ex Machina / Robert Lepage: '887'.

8. Aarhus Festuge har igen i år sammensat en trio af musikere, som skal spille sammen og udfordre hinanden musikalsk. Trioen vil bestå af argentinske Diego Schissi, amerikanske Tony Garnier og svenske Gustaf Ljunggren. 30. august spiller grundtrioen sammen med Joe Henry, Rhiannon Giddens og Annika Norlin.

9. Syv forskellige spisesteder i Aarhus deltager i et projekt, hvor folk kan kan få en forsmag for deres mad. Det er Pop-up-restaurant i Salling Super, CANblau, Gastromé, Ferdinand, Mellemrum, Chas E, Foodfein.

10. Det kongelige teaters opsætning af Samuel Becketts klassiker Den Som Falder.

11. Efterklang optræder med operaen 'Leaves - The Colour of Falling'.

12. 1. september får trioen Diego Schissi, Tony Garnier og Gustaf Ljunggren selskab af Joe Henry samt nu også Grant-Lee Phillips og Billy Bragg.

13. 10 projektorer kaster billeder af dansere og geometriske former op på Dokk1's aluminiumsoverflade, når Daniel Belton med hjælp fra tyske eksperter sætter sin lysinstallation op i den største udgave nogensinde.

14. Aarhus Festuge og Aarhus Symfoniorkester er gået sammen om at hente italienske Stefano Bollani til en kocert med Aarhus Symfoniorkester.

15. Howe Gelb med koncerten Way Too Much Light med kompetente musikere: The DeSoto Caucus, Grant-Lee Phillips, Sylvie Simmons,

Steve Shelley, Yasmine Hamdan, M. Ward, Maggie Björklund og Sadam

Allan Olsen

16. Ujazz, hvor originale kunstnere vil præsentere deres form for jazz til forskellige koncerter.

17. Daniel Lanois optræder som en seperat del af Ujazz med sit seneste album Flesh & Machine.

18. Maskarade opført af Den Kongelige Opera på Dokk1.

19. 5. september får trioen Diego Schissi, Tony Garnier og Gustaf Ljunggren selskab af M. Ward, Daniel Lanois og Randi Laubek.

20. Strube-, flamenco- og pansorisang vil på én og samme aften fylde den smukke rådhushal i Aarhus, når den Polaris Music Prize-vindende strubesanger Tanya Tagaq, flamencosangerinden Carmen Linares og pansorisangeren Bae Il Dong optræder inden for hver deres sangstil.